Hallintotiede
Lapin yliopistossa hallintotieteen oppiaine toimii yhteiskuntatieteellisessä tiedekunnassa. Oppiaine on osa opetus- ja tutkimuspoolia, jossa hallintotieteen lisäksi ovat soveltavan psykologian (ts. johtamisen psykologian) ja johtamisen oppiaineet. Lapin yliopiston hallintotieteen oppituolin tausta on vuonna 1985 alkaneessa julkishallinnon oppiaineessa. Hallintotieteen opinnoissa professoreina toimivat vuonna 2013 hallintotieteen professorit HT, PhD Antti Syväjärvi ja HT Jari Stenvall sekä psykologian professori (johtamisen psykologia) PsT Juha Perttula.
Ferraran yliopisto
Ferrarasta tuli Kirkkovaltion alainen vuonna 1598, ja yliopistossa tehtiin joitain paavin vaatimia uudistuksia. Vuonna 1771 yliopisto sai pysyvän hallintorakenteen. Ranskan vallankumouksen aikana yliopisto saavutti jälleen mainetta, ja se osallistui myös aktiivisesti Cispadaanisen tasavallan toimintaan. Vuonna 1797 yliopistossa alettiin opettaa ensimmäisenä eurooppalaisena yliopistona valtiosääntöoikeutta. Kuitenkin vuonna 1803 erittäin vähäisen oppilasmäärän takia Ferraran yliopisto menetti statuksensa, ja siitä tehtiin toisen asteen oppilaitos. Myöhemmin saman vuosisadan aikana yliopisto sai asemansa takaisin. Siihen aikaan yliopistoon kuului kolme tiedekuntaa (oikeustiede, matematiikka ja lääketiede).